Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2021 թվականի փետրվարի 15–ի N320-Ա հրամանի

**ԾՐԱԳԻՐ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԱՆԱՍՆԱԲՈՒԺՈՒԹՅԱՆ ՎԱՐՉՈՒԹՅԱՆ ՓՈՐՁԱԳԵՏԻ ԿՈՂՄԻՑ ԿՈՆԿՐԵՏ ՀԱՆՁՆԱՐԱՐԱԿԱՆՆԵՐԻ ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

Ուղեկցող անասնաբուժական փաստաթղթերի բաշխման և օգտագործման գործընթացների հսկողությանը մասնակցության, տնտեսավարող սուբյեկտների կողմից իրականացվող անասնաբուժասանիտարական փորձաքննությունների արդյունքում կազմված փաստաթղթերի ուսումնասիրության և դիրքորոշման տրամադրման, ինչպես նաև սպանդանոցային մորթի, կենդանի կենդանիների կարանտինացման գործընթացների ուսումնասիրության և խնդիրների վերհանման համար նպատակահարմար է ներգրավել փորձագետ (այսուհետ՝ Փորձագետ):

Փորձագետը մասնակցում է ուղեկցող անասնաբուժական փաստաթղթերի բաշխման և օգտագործման գործընթացների հսկողության աշխատանքներին, ուսումնասիրում է և վերլուծում տնտեսավարող սուբյեկտների կողմից իրականացվող անասնաբուժասանիտարական փորձաքննությունների արդյունքում կազմված փաստաթղթերը, ներկայացնում վերջիններիս վերաբերյալ մասնագիտական կարծիք և առկա թերությունների վերացման համար անհրաժեշտ առաջարկությունների ներկայացում։ Իրականացնում է սպանդանոցային, ինչպես նաև կենդանի կենդանիների կարանտինացման գործընթացների կազմակերպման և իրականացման ուսումնասիրություն և վերլուծություն, վեր է հանում խնդիրները և ներկայացնում դրանց լուծման ուղղությամբ անհրաժեշտ լուծումներ։

Փորձագետը սույն ծրագրով կատարման ենթակա աշխատանքներն իրականացնում մեկ տարի ժամկետով:

Փորձագետի կողմից կատարված աշխատանքների արդյունքում առաջադրված խնդիրները պետք է ստանան ամբողջական լուծում:

Փորձագետը սույն ծրագրով նախատեսված աշխատանքների վերաբերյալ վեց ամիսը մեկ անգամ` մինչև հաշվետու ամսվան հաջորդող ամսվա 5-ը, անմիջական ղեկավարին է ներկայացնում կատարված աշխատանքների վերաբերյալ ամփոփ հաշվետվություն:

Փորձագետի աշխատանքների գնահատման համար հիմք է հանդիսանում վերջինիս կողմից ներկայացված հաշվետվությունները:

Սույն ծրագրի իրականացման համար փորձագետը պետք է ունենա՝

* Անասնաբուժություն մասնագիտությամբ բարձրագույն կրթություն,
* առնվազն տասը տարվա անասնաբուժություն մասնագիտությամբ աշխատանքային ստաժ
* համակարգչով աշխատելու ունակություն,
* Հայաստանի Հանրապետության Անասնաբուժության մասին, Սննդամթերքի անվտանգության մասին, Սննդամթերքի անվտանգության պետական վերահսկողության մասին օրենքների, ինչպես նաև Հայաստանի Հանրապետության և Եվրասիական տնտեսական միության անասնաբուժության բնագավառը կարգավորող օրենսդրության իմացություն։